Kalle Lasn
Kalle Lasn () (die 24 Martii 1942 natus Castri Danorum in Estonia) est Estonicus Canadensis cinematographus, scriptor, editor periodici, activista. Bello mundano secundo desinente, familia eius ex Estonia effugit et Lasn in campo profugorum Theodisco commoratus est. Septimum annum agens, in Australia cum familia iit, ubi scholam Canberrae frequentavit. Usque ad finem annorum 1960 illic mansit, quo tempore "market research company" Tokii instituit. Annibus autem 1970 Vancuverium in Columbia Britannica, Canada habitatum iit, ibique adhuc incolit. Viginti annos documentaria societati PBS et Officio Nationali Cinematographico Canadae fecit.

Lasn est conditor quoque periodici Adbusters, necnon societatis Adbusters Media Foundation, scilicet cui periodicum est, et scriptor librorum Culture Jam et Design Anarchy. Adbusters incepit postquam sensit aliquid valde mali consumerismo esse.

Libri et pelliculae

In primo libro suo, Culture Jam appellato, Lasn decertat consumerismum malum societati esse. "Memorum bellum" (Anglice meme war) arcessit, ut rationes societatis occidentis capitalismo consumeristico deerrent.

Secundo in libro, Design Anarchy, Lasn rogat ut graphic designers et pictores, inter alios, corporatis politicisque potestatibus non iam operentur.

Lasn documentaria viginti annos creavit, e quibus multa de Iaponia tractabant, quae est uxoris, Masako Tominaga, patria, ubique Lasn habitavit. Non nullae pelliculae eius sunt:
 Japan Inc: Lessons for North America?
 Japanese Woman
 Satori in the Right Cortex
 The Rise and Fall of American Business Culture
 The Autumn Rain: Crime in Japan

Activismus et iudicia
Lasn, per periodicum suum Adbusters, inter primos erat, qui manifestationem Occupy Wall Street (OWS) conciverint, sed ita cautus est, ne dominium manifestationum sibi vindicet. Lasn suasit ut tributum Robin Hood adhibeatur, ad manifestationis destinata attingenda.

In Commentary, periodico neoconservativo, Alana Goodman criminata est Lasn antisemiticum esse, propter non nulla eius scripta. Anno 2004, Lasn commentarium "Why Won't Anyone Say They Are Jewish?" nomine scripsit, quo ostendit eos, qui ex aetatis Georgii W. Bush neoconservativis Iudaei essent. Alex Kane ex situ interretiali Mondoweiss Lasn defendit, quod Commentary res non accurate exposuerit, demonstrans conamen organizationibus neoconservativis quod ita collusorie factum sit, ut OWS, quod antisemitismo incitetur, dedecoretur, 
quam rem The New York Times non affirmavit veram esse.

Bibliographia
Lasn, Kalle (2000) Culture Jam, Novi Eboraci: Quill.
Lasn, K. (2005) Design Anarchy, Vancuverii: Adbusters Media Foundation.

Notae

Nexus externi
Adbusters situs mandatus
 Kalle Lasn interview (11/20/2006)
 Kalle Lasn profile
 Kalle Lasn: 4 video messages for the Cologne Thumper design award (2007)
 Kalle Lasn, Typo 2006: The Future of Design (video)
 Donovan King. Optative Theatre: A Critical Theory for Challenging Oppression and Spectacle  (2004),  (2004)
 Why won't anyone say they are Jewish? -- controversial 2004 column by Lasn
 Kalle Lasn in NFB.ca

Homines vivi
Incolae Canadae
Nati 1942
Scriptores Canadae